
 PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,DE DISCIPLINĂ ŞI   IMUNITĂŢI
	
	                                                  Bucureşti, 16.02.2012
                                                  PL-x 4/2012


                                                                                        RAPORT

asupra proiectului de Lege privind aderarea Curţii Constituţionale a României la Conferinţa Mondială a Justiţiei Constituţionale, precum şi pentru completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte
            În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege privind aderarea Curţii Constituţionale a României la Conferinţa Mondială a Justiţiei Constituţionale, precum şi pentru completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, transmis cu adresa nr. PL-x 4 din 1 februarie 2012, înregistrat sub nr. 31/34 din 2 februarie 2012. 
         Conform dispoziţiilor art. 75 alin. (1) din Constituţia României, republicată, şi ale art. 92 alin. (8) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este primă Cameră sesizată.

        Proiectul de lege are ca obiect de reglementare aderarea Curţii Constituţionale a României la Conferinţa Mondială a Justiţiei Constituţionale, precum şi autorizarea efectuării plăţii cotizaţiei, în cuantum de 1000 euro/an. Plata se va face de la bugetul de stat, prin bugetul anual aprobat Curţii Constituţionale.
         În conformitate cu prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică a dezbătut iniţiativa legislativă în şedinţa din 14 februarie 2012.
       În urma examinării iniţiativei legislative şi a opiniilor exprimate de către membrii Comisiei s-a hotărât, cu unanimitate de voturi, să se propună plenului Camerei Deputaţilor, adoptarea proiectului de Lege privind aderarea Curţii Constituţionale a României la Conferinţa Mondială a Justiţiei Constituţionale, precum şi pentru completarea Ordonanţei 
 Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, cu amendamentele redate în anexa la prezentul raport.
      Din numărul total de 23 membri ai Comisiei juridice, de disciplină şi imunităţi au participat la dezbateri 12 deputaţi. 
      În raport cu obiectul şi conţinutul său, proiectul de lege face parte din categoria legilor ordinare. 

                  PREŞEDINTE,                                                                                                SECRETAR,

                  Daniel BUDA                                                                                        Gabriel ANDRONACHE

Consilier, Ciprian BUCUR
Anexa
                                                                                       Amendamente admise

	Nr.

crt.
	         Textul proiectului de lege
	Amendamente

aprobate de Comisie

(autorul amendamentului)
	Motivare

	1. 
	  Lege  privind aderarea Curţii Constituţionale a României la Conferinţa Mondială a Justiţiei Constituţionale, precum şi pentru completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte.
	
Nemodificat
	

	2. 
	Art. 1. - (1) Se aprobă aderarea Curţii Constituţionale a României, ca membru cu drepturi depline, la Conferinţa Mondială a Justiţiei Constituţionale.


	1. La articolul (1), alineatul (1) se modifică şi va avea următorul cuprins:

“Art. 1. - (1) Se aprobă aderarea Curţii Constituţionale a României ca membru cu drepturi depline al Conferinţei Mondiale a Justiţiei Constituţionale.”

Autor: Comisia juridică, de disciplină  si imunităţi
	Din considerente de redactare a textului trebuie sa se folosească sintagma „membru cu drepturi depline, al Conferinţei…”

	
	(2) Se aprobă plata contribuţiei anuale de participare a Curţii Constituţionale a României, în calitate de membru cu drepturi depline al Conferinţei Mondiale a Justiţiei Constituţionale, în limita echivalentului în lei al sumei de 1000 euro/an.
	                 Nemodificat
	 

	
	(3) Echivalentul în lei al sumei prevăzute la alin. (2) se va calcula pe baza cursului de schimb leu/euro în vigoare la data efectuării plăţii.
	                 Nemodificat
	

	
	(4) Suma prevăzută la alin. (2) se asigură de la bugetul de stat, prin bugetul anual aprobat Curţii Constituţionale
	                Nemodificat
	       

	3.
	Art. 2. - Ordonanţa Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, publicată în Monitorul Oficial al României, Partea I, nr.241 din 29 august 1994, aprobată prin Legea nr.126/1994, cu modificările şi completările ulterioare, se completează după cum urmează:

	                Nemodificat
	

	
	1. La anexa nr. l punctul II „Organizaţiile internaţionale guvernamentale la care România a aderat în baza aprobărilor date de conducerea ministerelor şi a altor instituţii centrale", după poziţia 55, se introduce o noua poziţie, poz. 56, cu următorul cuprins:
	Nemodificat

	

	 Nr. crt.
	  Denumirea organizaţiei
	 Sediul
	 Anul înfiinţării
	Anul aderării României


	Instituţia română care coordonează relaţiile cu organizaţia internaţională respectivă 
	                Explicaţii

	5   56
	 Conferinţa Mondială a Justiţiei Constituţionale
	
	   2011
	 2011
	Curtea Constituţională a României
	România participă din anul 2011


  2. La Anexa Nr. 2.2 „Cotizaţii la alte organisme internaţionale", după ultimul subcapitol „Institutul Naţional de Expertize Criminalistice" se introduce un nou subcapitol, cu următorul cuprins:

Curtea Constituţională a României
	1

     1
	Conferinţa Mondială a Justiţiei Constituţionale
	                   Euro


	                         1000

